### *Projekts*

**LATVIJAS REPUBLIKAS MINISTRU KABINETS**

2012.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Kārtība, kādā tiek aprēķināta un sadalīta pašvaldībām valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 2012.gadā**

Izdoti saskaņā ar

likuma „Par valsts budžetu 2012.gadam”

3.panta pirmās daļas 4.punktu

1. Noteikumi nosaka kārtību, kādā tiek aprēķināta un sadalīta pašvaldībām valsts budžeta mērķdotācija māksliniecisko kolektīvu (turpmāk – kolektīvi) vadītāju darba samaksai un valsts sociālās apdrošināšanas obligātajām iemaksām 2012.gadā (turpmāk – mērķdotācija).
2. Pašvaldībām mērķdotāciju piešķir par kolektīviem, kuri:
   1. gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) (kori, tautas deju kolektīvi un pūtēju orķestri), vai;
   2. ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas kopas, koklētāju ansambļi, lietišķās mākslas studijas, amatierteātri un vokālie ansambļi) un vismaz reizi 2011.gadā piedalījušies Dziesmu un deju svētku starplaikā notiekošajos pasākumos.
3. Mērķdotācijas apmēra aprēķināšanai konkrētai pašvaldībai 2012.gadā izmanto pašvaldību sniegtos datus elektroniskajā datubāzē „Latvijas digitālā kultūras karte” un Kultūrizglītības un nemateriālā mantojuma centra datus par kolektīvu dalību Dziesmu un deju svētku likumā noteiktajos pasākumos par 2011.gadu.
4. Mērķdotācijas apmēru  katrai pašvaldībai aprēķina pēc šādas formulas:

L= B x (G1 x 2 + G2), kur

L**-** mērķdotācijas apmērs attiecīgajai pašvaldībai 2012.gadā;

B**-** bāzes finansējums vienam kolektīvam 2012.gadā;

G**1-** kolektīvu skaits attiecīgajā pašvaldībā, kuri gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) (kori, tautas deju kolektīvi un pūtēju orķestri);

G2 **-** pārējokolektīvu skaits attiecīgajā pašvaldībā, kuri ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas kopas, koklētāju ansambļi, lietišķās mākslas studijas, amatierteātri un vokālie ansambļi) un vismaz reizi 2011.gadā piedalījušies Dziesmu un deju svētku starplaikā notiekošajos pasākumos.

2**-** līdzdalības intensitātes koeficients.

1. Bāzes finansējumu vienam kolektīvam 2012.gadā aprēķina pēc šādas formulas:

|  |  |  |
| --- | --- | --- |
| B= | F | , kur |
| Σ G1 x 2+ Σ G2 |

B**-** bāzes finansējums vienam kolektīvam 2012.gadā;

F**-** mērķdotācijas apmērs 2012.gadā;

ΣG1**-** kolektīvu, kuri gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) (kori, tautas deju kolektīvi un pūtēju orķestri), kopskaits visās pašvaldībās;

ΣG2**-** kolektīvu, kuri noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas kopas, koklētāju ansambļi, lietišķās mākslas studijas, amatierteātri un vokālie ansambļi) un vismaz reizi 2011.gadā piedalījušies Dziesmu un deju svētku starplaikā notiekošajos pasākumos, kopskaits visās pašvaldībās;

2**-** līdzdalības intensitātes koeficients.

1. Pašvaldība piešķirto mērķdotāciju izlieto atlīdzībai kolektīvu vadītājiem, kuru vadītie kolektīvi atbilst šo noteikumu 2.punktā noteiktajiem kritērijiem.
2. Mērķdotāciju kolektīvu vadītāju atlīdzībai pašvaldībām piešķir saskaņā ar šo noteikumu 1.pielikumu.
3. Pašvaldība līdz 2012.gada 1.oktobrim atver kontu mērķdotācijas saņemšanai un izdevumu veikšanai vai atbildīgajam valsts budžeta izpildītājam norāda esošo kontu Valsts kasē.
4. Šajos noteikumos noteiktā mērķdotācija tiek piešķirta par 2012.gada oktobri, novembri un decembri.
5. Atbildīgais valsts budžeta izpildītājs nodrošina mērķdotācijas pārskaitīšanu uz attiecīgo pašvaldību kontiem Valsts kasē reizi mēnesī līdz attiecīgā mēneša septītajam datumam 1/3 daļas apmērā no šo noteikumu 1.pielikumā norādītās mērķdotācijas apmēra.
6. Pašvaldība iesniedz pārskatu saskaņā ar šo noteikumu 2.pielikumu par mērķdotācijas izlietojumu ministriju, centrālo valsts iestāžu un pašvaldību pārskatu informācijas sistēmā līdz 2013.gada 1.februārim.
7. Atbildīgais valsts budžeta izpildītājs pārbauda un apstiprina ministriju, centrālo valsts iestāžu un pašvaldību pārskatu informācijas sistēmā pašvaldību iesniegto pārskatu par mērķdotācijas izlietojumu.
8. Noteikumi stājas spēkā vienlaikus ar likumu „Grozījumi likumā „Par valsts budžetu 2012.gadam””.

Ministru prezidents V.Dombrovskis

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.08.17.

551

I.Bula

Tālr. 67330257; fakss 67330293

Inara.Bula@km.gov.lv